Archaeospheniscus

Archaeospheniscus estas formortinta genro de grandaj pingvenoj. Ĝi nune enhavas tri speciojn, konataj el iom fragmentaj restoj. A. wimani, nome la plej malgranda specio (ĉirkaŭ grando de Papua pingveno), troviĝis en tavoloj de Meza aŭ Fina Eoceno (34-50 mj) de la kuŝejo La Meseta en la Insulo Seymour, Antarkto, dum la aliaj du, de grando ĉirkaŭ de moderna Imperiestra pingveno, estas konataj el ostoj rekuperitaj el kuŝejoj de Fina Oligoceno de Kokoamu Greensand (27-28 mj) ĉe Duntroon (Novzelando).

Tiu genro estas unu el plej fruaj konataj prapingvenoj. Ties humero estas ankoraŭ tre maldika, inter la formo vidata en ordinaraj birdoflugiloj kaj la dikigita konditĉo trovita en modernaj pingvenoj. Aliflanke la tarsometatarso montras pekuliaran mikson de karakteroj trovitaj kaj en modernaj kaj en primitivaj formoj. Ĉu tio signifas, ke la genro estas praulo de modernaj taksonoj aŭ reprezentas kazon de paralela evoluo estas nekonata.

 Specioj 
 Pingveno de Lowe (Archaeospheniscus lowei)
 Pingveno de Lopdell (Archaeospheniscus lopdelli)
 Archaeospheniscus wimani

Referencoj
 Jadwiszczak, Piotr (2006): Eocene penguins of Seymour Island, Antarctica: Taxonomy. Polish Polar Research 27(1): 3–62. PDf fulltext 
 Marples, Brian J. (1952): Early Tertiary penguins of New Zealand. New Zealand Geol. Surv., Paleont. Bull. 20: 1-66.
 Simpson, George Gaylord (1971): A review of the pre-Pleistocene penguins of New Zealand. Bulletin of the American Museum of Natural History 144: 319–378. PDF kompleta teksto 

Kategorio:Sfeniskedoj
Kategorio:Pingvenoj
Kategorio:Sfeniskoformaj
Kategorio:Birdoj de Antarkto
Kategorio:Birdoj de Oceanio
Kategorio:Formortintaj birdoj
Kategorio:Neflugaj birdoj